Supertaal - RDF-voer
type: channel
description: Kom praat saam!
items: 'n Eeu vir plaasmoordenaars

'n Eeu vir plaasmoordenaars
type: item
description: 'n Eeu vir plaasmoordenaars Retha Fourie Polokwane (Pietersburg). Hy glo nie die bevinding van die verslag oor plaasmoorde dat slegs 2% van alle plaasmoorde politiek gemotiveerd is nie. Só het regter J.M.C. Smit gister hier in die hooggeregshof gesê tydens vonnisoplegging vir die soveelste plaasmoord in Limpopo vanjaar. Smit het gesê hy het binne twee weke twee plaasaanvalle in Limpopo verhoor "en nie in een van die gevalle is die moorde vir finansiële gewin gepleeg nie". Hy het twee Mosambiekse burgers - waarvan een ná 'n vorige veroordeling nooit gedeporteer is nie - elk tot 100 jaar tronkstraf gevonnis nadat hy hulle skuldig bevind het aan die wrede moorde op mnr. Johan van Dyk (58) en sy vrou, Chrissie (58) van Kareebosch buite Polokwane. Die egpaar is verlede jaar twee dae vóór Kersdag vermoor. Eric Nukeri (42) en Petrus Mbalathe (20) het Van Dyk en sy vrou onder meer met 'n hamer en 'n moersleutel doodgeslaan en daarna beroof. Smit het in sy vonnisoplegging opnuut 'n dringende beroep gedoen op die regering om die Strafproseswet te hersien. Hy het gesê hoewel hy die moordenaars elk twee keer tot lewenslange tronkstraf asook 'n bykomstige 50 jaar tronkstraf gevonnis het, moet die strawwe volgens wet gelyktydig uitgedien word. Dit beteken dat hulle waarskynlik net vir 25 jaar in die tronk sal sit. Hy het gesê Suid-Afrika is moeg vir dié soort misdaad. Sulke misdadigers moet permanent uit die samelewing verwyder kan word. Smit het gesê hy het nie genoeg woorde om sy afsku oor hul dade uit te spreek nie en hy self is moeg vir "skurke en gemors" soos hulle. Luidens die getuienis in die hof het die twee mans, wat vir mnr. Gert Fourie van Kareebosch gewerk het, die Van Dyks die betrokke middag onder valse voorwendsels uit die huis gelok. Mnr. Van Dyk is by die melkstalle oorval. Sy hande is met nylontou aan sy bene vasgebind voordat hy met ysters oor die kop geslaan is totdat hy dood is. Mev. Van Dyk is ook herhaaldelik oor die kop geslaan terwyl sy huis toe probeer v…
creator: Frikkie Potgieter[2]
date: 2003-12-05T08:39:21-00:00